Diari Oficial de la Generalitat Valenciana


Sumari del DOGV 6520, del 13-05-2011 (2011/5175)

Convocatòria per a la provisió en propietat d'una plaça de tècnic d'administració general.
------------------------------------------------------------------------------------------

### Dades del document

Número de DOGV
:   6520

Data del DOGV
:   13-05-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/5175


Data del document
:   29-03-2011

Organisme emissor
:   Ajuntament de Gandia

Tipus de document
:   Anunci

Anàlisi jurídica

 Descriptors 

:   * Gandia
    * concurs administratiu

Convocatòria per a la provisió en propietat d'una plaça de tècnic d'administració general. [2011/5175]  
De conformitat amb l'acord de la Junta de Govern Local de l'Ajuntament de Gandia, en sessió celebrada el dia 20 de desembre de 2010, sobre aprovació de les bases per a la selecció d'un tècnic d'administració general (oferta 2007), per Resolució de l'Alcaldia de 20 de desembre de 2010, s'ha resolt procedir a la convocatòria del procés selectiu per a la selecció d'un tècnic d'administració general. Així mateix, es resol publicar la convocatòria i les referides bases en el Butlletí Oficial de la Província de València i en el Diari Oficial de la Comunitat Valenciana, i extracte de la convocatòria, en el Butlletí Oficial de l'Estat.  
  
El termini de presentació de sol·licituds és de 20 dies naturals comptats des de l'endemà de la publicació de l'extracte de la present convocatòria en el Butlletí Oficial de l'Estat.  
  
Bases per a la provisió en propietat d'una plaça de tècnic d'administració general vacant en la plantilla de funcionaris de carrera de l'Ajuntament de Gandia  
  
Primera. Objecte de la convocatòria  
L'objecte d'aquesta convocatòria és la selecció de personal per a cobrir, en propietat, una plaça de tècnic d'administració general vacant en la plantilla de funcionaris de carrera de l'Ajuntament de Gandia. El sistema selectiu serà l'oposició lliure.  
Aquesta plaça està enquadrada en l'escala d'administració general, subescala tècnica, subgrup A1, dotada amb el sou corresponent als funcionaris d'aquest subgrup, pagues extraordinàries, triennis i la resta d'emoluments que corresponen a l'esmentada subescala, d'acord amb la legislació vigent. Actualment la plaça es troba provisionalment ocupada per funcionari interí.  
L'horari que haurà de realitzar l'aspirant seleccionat serà el legalment establit per a aquest Ajuntament, i s'ajustarà a les necessitats del servei.  
  
Segona. Normativa aplicable  
El procés selectiu s'ajustarà al que disposen aquestes bases, i en allò no previst en aquestes, per la Llei 7/2007, de 12 d'abril, per la Llei 30/1984, de 2 d'agost, per la Llei 7/1985, de 2 d'abril, pel Reial Decret Legislatiu 781/1986, de 18 d'abril, per la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, pel Decret 33/1999, de 9 de març del Consell de la Generalitat Valenciana, pel Reial Decret 896/1991, de 7 de juny, pel Reial Decret 364/1995, de 10 de març i per la resta de les disposicions legals i reglamentàries aplicables.  
  
Tercera. Requisits dels aspirants  
Els qui desitgen prendre part en aquestes proves selectives hauran de reunir els requisits següents:  
- Tindre la nacionalitat espanyola o complir els requisits establits en l'article 57 de la Llei 7/2007, de 12 d'abril, de l'Estatut Bàsic de l'Empleat Públic per a l'accés a l'ocupació pública, com personal funcionari, dels nacionals d'altres estats.   
- Haver complit setze anys i no excedir, si és el cas, de l'edat màxima de jubilació forçosa.  
- Posseir les capacitats i aptituds físiques i psíquiques necessàries per a l'exercici de les corresponents funcions o tasques descrites per al lloc en la relació de llocs de treball de l'Ajuntament de Gandia.  
  
- No haver sigut separada o separat, o haver-se revocat el seu nomenament com personal funcionari interí, amb caràcter ferm per mitjà de procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. Tractant-se de persones nacionals d'altres estats, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca en els mateixos termes en el seu estat l'accés a l'ocupació pública.   
- Estar en possessió d'algun dels títols a què es refereix l'article 169.2.A del Reial Decret Legislatiu 781/1986, de 18 d'abril. S'acreditarà per mitjà del títol expedit per l'autoritat acadèmica competent, qui certificarà, a més sobre les equivalències.  
  
Quarta. Sol·licituds  
Els qui desitgen participar en les proves selectives hauran de sol·licitar-ho per mitjà d'instància que es dirigirà a la Presidència de la corporació i es presentarà en el Registre General durant el termini de 20 dies naturals comptats a partir de l'endemà de la publicació de l'extracte de la convocatòria en el Butlletí Oficial de l'Estat. Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació i en la web ).   
Els drets d'examen els satisfaran els aspirants abans de presentar la instància, que serà la quantitat de 50 euros, i el seu pagament es farà efectiu per mitjà de la forma d'autoliquidació a través del model que facilita l'Ajuntament de Gandia i que es troba en la pàgina web de l'Ajuntament () i el seu ingrés en qualsevol de les entitats col·laboradores de la recaptació municipal. Per a ser declarat admés haurà de quedar acreditat el previ abonament dels drets d'examen. L'omissió d'aquesta circumstància es considerarà defecte inesmenable i determinarà l'exclusió de l'aspirant.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa a què es refereix l'article 58.1.c de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana. Aquestes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
  
  
Cinquena. Admissió d'aspirants  
Expirat el termini d'admissió d'instàncies, per Resolució de l'Alcaldia s'aprovaran les llistes provisionals d'aspirants admesos i exclosos. Les relacions provisionals d'aspirants admesos i exclosos únicament seran publicades en el tauler d'anuncis de la casa consistorial, i es publicaran en el Butlletí Oficial de la Província de València la relació provisional d'aspirants exclosos i ressenya de l'anunci de la relació provisional d'aspirants admesos inserida en el tauler d'anuncis de la casa consistorial.  
Contra la resolució per la qual s'aproven les relacions provisionals d'aspirants admesos i exclosos, es podrà presentar reclamació en el termini de 10 dies hàbils. Les reclamacions, si hi hagueren, seran acceptades o rebutjades en la Resolució que aprove les llistes definitives, que es faran públiques, en extracte, de la mateixa manera.  
En el supòsit de no presentar-se cap reclamació, les llistes provisionals esdevindran automàticament en definitives, fent-se constar en la Resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseeix la totalitat dels requisits exigits en aquestes bases, amb audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
  
Sisena. Tribunal qualificador  
El tribunal qualificador que jutjarà el procés selectiu, estarà compost de la manera següent:  
President: funcionari del subgrup a1 de l'Ajuntament de Gandia designat per l'Alcaldia.  
Secretari: el de la corporació o funcionari tècnic d'administració general que actuarà per delegació del secretari general.  
Vocals:   
- Un vocal funcionari designat per Alcaldia, a proposta de la Direcció General de la Generalitat Valenciana competent en matèria d'administració local.  
- Dos funcionaris, designats pel president de la corporació.  
  
La designació dels membres del tribunal inclourà la dels respectius suplents i es farà pública únicament en el Butlletí Oficial de la Província de València, així com en el tauler d'anuncis de la corporació.  
  
La composició del tribunal haurà d'ajustar-se als principis d'imparcialitat i professionalitat dels seus membres. La classificació professional dels membres del tribunal haurà de ser de nivell igual o superior a la del cos de les places convocades.  
El tribunal podrà disposar la incorporació als seus treballs, per a alguna o algunes proves, d'assessors que es limitaran a l'exercici de la seua especialitat tècnica, i en base a aquesta col·laboraran amb el tribunal. Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada Llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre d'aquestes en tot allò no previst en aquestes bases, i per a la seua adequada interpretació.  
  
Tots els membres del tribunal tindrà veu i vot, inclòs el secretari, que actuarà, també, com a vocal.  
En cada sessió del tribunal podran participar els membres titulars presents en el moment de la seua constitució i si estan absents, els suplents, sense que puguen substituir-se entre si en la mateixa sessió.  
Si constituït el tribunal i iniciada la sessió s'absenta el president, aquest designarà, d'entre els vocals concurrents, el que li substituirà durant la seua absència.  
El tribunal, en aquells casos que considere pertinents, acordarà les adaptacions i ajustaments raonables de temps i mitjans de realització dels exercicis dels aspirants discapacitats, de manera que gaudisquen d'igualtat d'oportunitats amb els altres participants, sempre que els aspirants ho hagen sol·licitat en la instància per a prendre part en el procés selectiu, i hagen indicat l'adaptació i acreditat el tipus de discapacitat.  
  
Si en el desenvolupament de les proves se suscitaren dubtes raonables al tribunal respecte de la compatibilitat funcional d'un/a aspirant, podrà demanar el corresponent dictamen de la comissió de discapacitats a què es refereix l'article 9.5 del Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret 33/1999, del Govern Valencià, i en aquest cas el/l'aspirant podrà participar condicionalment en el procés selectiu, quedant en suspens la resolució definitiva sobre l'admissió o exclusió de les proves fins a la recepció del dictamen.  
El tribunal continuarà constituït fins que es resolguen les reclamacions plantejades o els dubtes que puguen suscitar el procediment selectiu.  
A l'efecte d'assistència, el tribunal que actue en aquestes proves tindrà la categoria primera prevista en l'article 30 del Reial Decret 462/2002, de 24 de maig.  
  
Setena. Calendari de les proves  
La data, hora i lloc de l'inici de les proves selectives s'anunciarà únicament en el Butlletí Oficial de la Província de València i tauler d'anuncis de l'Ajuntament de Gandia.  
Una vegada iniciades les proves selectives, no serà obligatòria la publicació dels successius anuncis dels restants exercicis i incidències en el Butlletí Oficial de la Província de València. Aquests anuncis hauran de fer-se públics pel tribunal en el local on s'hagen realitzat les anteriors proves i en el tauler d'anuncis de l'Ajuntament, amb una antelació de dotze hores si es tracta del mateix exercici, o de quaranta-huit hores si es tracta d'un nou.  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig que es realitze que es refereix l'article 10.3 del Decret 33/1999, de 9 de març, del Consell de la Generalitat Valenciana.  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
El tribunal podrà requerir en qualsevol moment que cada un dels aspirants acredite la seua identitat, a l'efecte de la qual hauran d'anar proveïts del document nacional d'identitat o document nacional equivalent.  
Entre la terminació d'un exercici i l'inici del següent haurà de transcórrer un termini mínim de setanta-dos hores i màxim de quaranta-cinc dies naturals.  
  
Huitena. Desenvolupament de les proves selectives  
Els exercicis de l'oposició seran els següents:  
Primer. De coneixement del temari. Obligatori i eliminatori.  
Consistirà en la resolució d'un qüestionari de 100 preguntes amb quatre opcions de resposta cada una, de les que només una serà vàlida, sobre el contingut del conjunt del temari dels annexos I i II, en un temps màxim de cent minuts. El qüestionari podrà contindre, a més, preguntes de reserva que els aspirants hauran de respondre perquè siguen valorades en substitució de què, eventualment, el tribunal declarara invàlides per causes justificades.  
Segon. De coneixement del temari. Obligatori i eliminatori.  
  
Consistirà a desenvolupar per escrit tres temes, extrets a l'atzar, relacionats amb les matèries específiques del temari annex II (un per cada una de les tres parts en què es troba dividit). La duració d'aquest exercici serà de tres hores. Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura del seu exercici. El tribunal podrà formular preguntes o sol·licitar aclariments sobre els temes exposats.  
Tercer. De caràcter pràctic. Obligatori i eliminatori.  
Consistirà a resoldre per escrit en un temps màxim de quatre hores, dos supòsits pràctics determinats pel tribunal. Els supòsits proposats es referiran a matèries administratives pròpies de les funcions assignades als tècnics d'administració general i que tinguen relació, directa o indirecta, amb les matèries del temari.   
Durant el desenvolupament d'aquesta prova els aspirants podran fer ús dels textos legals de què acudisquen proveïts. No s'admetran l'ús de comentaris doctrinals, llibres de consulta, jurisprudència ni formularis; no obstant això, es podran utilitzar les edicions d'ús comú comprensives de textos legals encara que incorporen notes a peu de pàgina o breus referències jurisprudencials, així com fulls impresos de bases de dades de legislació, sempre que no incorporen comentaris doctrinals ni jurisprudència.  
Quart. Obligatori i no eliminatori.  
De coneixement del valencià: consistirà a traduir, del valencià al castellà i viceversa, un text proposat pel tribunal per a cada un dels dos idiomes, en un temps màxim de 30 minuts per al total de l'exercici. Aquest exercici serà convalidable pels punts que a continuació es detallen per la prèvia presentació de certificats emesos per la Junta Qualificadora de Coneixements del Valencià, obtinguts amb anterioritat a la finalització del termini de presentació de sol·licituds, si bé serà incompatible la convalidació amb la realització de l'exercici:  
  
- Nivell elemental: 2 punts.  
- Nivell mitjà o superior: 4 punts.  
Novena. Qualificació i valoració dels exercicis  
El primer exercici es qualificarà de zero a deu punts i serà necessari obtindre, per a superar-lo, un mínim de cinc punts. Per a la qualificació de l'exercici s'aplicarà la fórmula següent:   
  
   
  
Sent: A = encerts.  
E = errors.  
N = nombre de respostes alternatives per pregunta.  
N = nombre total de preguntes.  
  
En el supòsit d'anul·lació d'alguna pregunta, es procedirà a qualificar les preguntes reserva per ordre de prioritat.  
El segon exercici serà qualificat de 0 a 10 punts, i serà necessari obtindre un mínim de 5 punts perquè l'exercici siga superat. En aquest exercici es valorarà el coneixement sobre els temes exposats, la claredat d'idees, la precisió, el rigor en l'exposició, la capacitat de síntesi de l'aspirant i la qualitat d'expressió escrita.  
El tercer exercici serà qualificat de 0 a 10 punts, i serà necessari obtindre un mínim de 5 punts per a superar-lo. En aquest exercici es valorarà la capacitat d'anàlisi i l'aplicació raonada dels coneixements teòrics a la resolució dels supòsits pràctics plantejats, així com la formulació de conclusions.  
El quart exercici es qualificarà de zero a quatre punts, a raó de dos punts per cada un dels textos traduïts. En aquest exercici es valorarà el nivell de coneixement del valencià que posseïsca l'aspirant, tenint en compte, fonamentalment, la utilització correcta del lèxic i la morfosintaxi. La no-superació d'aquest exercici no impedirà la participació de l'aspirant en la llista per a la determinació de la relació d'aprovats.  
  
Per a declarar que els aspirants han superat, o no, els exercicis eliminatoris, el tribunal actuarà de conformitat amb allò que s'ha previngut en l'article 26.4 de la Llei 30/1992, de 26 de novembre. No obstant això, per a determinar la qualificació dels aspirants que hagen superat, o no, segons la regla anterior, els exercicis, el tribunal qualificarà aquests per la suma de les puntuacions dels membres assistents a la sessió, dividides pel nombre d'aquests, i amb aquest efecte s'haurà de rebutjar la puntuació màxima i mínima concedides quan existisca una desviació de dos punts sobre la mitjana aritmètica, o si és el cas una de què apareguen repetides com a puntuació màxima o mínima.  
Acabades les qualificacions de cada exercici, en el mateix dia en què s'adopten els acords corresponents, seran exposades en el tauler d'anuncis i en els altres llocs que assenyalen les lleis.  
De conformitat amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els que, havent realitzat tots els exercicis obligatoris, hagen superat els que tingueren caràcter eliminatori, sumant per a cada un d'ells les puntuacions obtingudes en tots els exercicis. Aquesta relació donarà començament amb l'aspirant que haja obtingut d'aquesta manera la puntuació total més alta, i finalitzarà, si és el cas, quan el número d'inclosos en aquesta coincidisca amb el nombre de llocs convocats. Si el nombre d'aspirants relacionats d'aquesta manera fóra inferior al de places convocades, les no cobertes es declararan desertes. El tribunal no podrà declarar aprovats a més aspirants que el total de places a cobrir en la convocatòria (total una plaça).  
  
El tribunal elevarà a l'Alcaldia proposta de nomenament com a funcionari en pràctiques en favor de l'aspirant aprovat. Així mateix es faculta el tribunal per a proposar a l'Ajuntament la constitució d'una borsa per a possibles interinatges, integrada pels qui no havent sigut declarats aprovats, hagen superat almenys un exercici i, a juí del tribunal, hagen demostrat la seua qualificació durant el procés selectiu.  
  
  
Deu. Presentació de documents  
Els aspirants proposats presentaran en el Servei de Recursos Humans de l'Ajuntament, dins del termini de 20 dies hàbils, comptats a partir de la publicació de la relació definitiva d'aspirants seleccionats, els documents que acrediten reunir les condicions per a prendre part en l'oposició, i que són:  
1. Certificat de naixement, expedit pel registre civil corresponent o fotocòpia del document nacional d'identitat, o passaport, que es presentarà junt amb l'original per a la seua compulsa.  
2. Còpia autentificada o fotocòpia, que haurà d'acompanyar-se de l'original per a la seua compulsa, del títol exigit.  
3. L'administració demanarà del Registre Central de Penat i Rebel certificat referit a la data de terminació de les proves selectives.  
  
4. Declaració jurada de no trobar-se incurs en causa d'incapacitat.  
  
5. Certificat mèdic oficial acreditatiu de posseir les capacitats i aptituds físiques i psíquiques necessàries per a l'exercici de les corresponents funcions o tasques.  
6. Declaració jurada de no haver sigut separat per mitjà d'expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.  
  
7. Declaració de l'interessat de no exercir cap lloc o activitat en el sector públic delimitat en la Llei 53/1984, d'Incompatibilitats del Personal al Servei de les Administracions Públiques, ni que percep pensió de jubilació o retir per drets passius o per qualsevol règim de Seguretat Social públic o obligatori, indicant així mateix que no realitza activitat privada incompatible o subjecta a reconeixement de compatibilitat.  
  
Davant de la impossibilitat, degudament justificada, de presentar els documents expressats, podrà acreditar-se que es reuneixen les condicions exigides en la convocatòria per mitjà de qualsevol mitjà de prova admissible en dret.  
Els qui dins del termini fixat i excepte els casos de força major, degudament acreditats, no presentaren la documentació o de l'examen d'aquesta es deduïra que no tenen tots o alguns dels requisits assenyalats, no podran ser nomenats funcionaris de carrera, i quedaran anul·lades totes les seues actuacions, sense perjudici de la responsabilitat en què hagueren incorregut per falsedat.  
L'aspirant proposat serà nomenat per l'Alcaldia funcionari en pràctiques durant un període de tres mesos.   
El nomenat, prèvia formulació del jurament o promesa a què es refereix l'article 58.1.c de la Llei 10/2010, de la Generalitat, d'Ordenació i Gestió de la Funció Pública Valenciana, haurà de prendre possessió, com a funcionari en pràctiques, en el termini de 20 dies comptats a partir de l'endemà en què els siga notificat el nomenament. Si no pren possessió dins del termini assenyalat, sense causa justificada, s'entendrà que renúncia als seus drets sobre la plaça i no obtindrà la condició de funcionari.   
L'avaluació del període de pràctiques correspondrà al tribunal de selecció a proposta d'una comissió composta pel cap del Servei de Recursos Humans, el cap de Servei de Gestió Urbanística i els regidors delegats de les àrees d'Urbanisme i Recursos Humans. La dita comissió formularà informe motivat sobre la qualificació d'apte o no apte en el període de pràctiques, que serà elevat al tribunal perquè procedisca a l'avaluació pertinent i es pronuncie sobre la proposta definitiva de nomenament. A aquests efectes el tribunal podrà practicar les proves que estime necessàries per a poder fonamentar prou la seua decisió.  
  
Els declarats no aptes quedaran eliminats i no seran nomenats funcionaris de carrera.  
Des del moment de la seua presa de possessió, els aspirants que resulten anomenats per a ocupar les places, quedaran sotmesos al règim d'incompatibilitats previst en la legislació vigent.  
  
Onze. Incidències  
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.  
  
Dotze. Recursos  
Contra aquesta convocatòria, les seues bases i tots els actes administratius que es dictats per a desplegar-la i que posen fi a la via administrativa s'hi podrà interposar un recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província de València, sense perjudici de la seua impugnació directa davant de la jurisdicció contenciosa administrativa en el termini de dos mesos, comptats a partir de l'endemà al de la referida publicació, de conformitat amb la Llei 30/1992, de 26 de novembre, d'acord amb la Llei 4/1999, de 13 de gener.  
Contra els actes del tribunal qualificador, de conformitat amb el que preveu l'article 114 de la Llei 30/1992, de 26 de novembre, d'acord amb la Llei 4/1999, de 13 de gener, es podrà interposar el recurs d'alçada. Aquest recurs s'interposarà davant del tribunal o davant de l'Alcaldia Presidència, en el termini d'un mes si l'acte fora exprés i de tres mesos si no ho fóra.  
  
Tretze. Publicació  
Aquestes bases de la convocatòria per a la provisió de places vacants, es publicaran en el Butlletí Oficial de la Província de València i en el Diari Oficial de la Comunitat Valenciana i el seu extracte en el Butlletí Oficial de l'Estat.  
  
Temari de l'oposició per a cobrir una plaça de tècnic d'administració general  
  
Annex I  
  
Matèries comunes  
  
Tema 1. La Constitució espanyola de 1978. Estructura i contingut essencial. Procediment de reforma.  
Tema 2. Drets i deures fonamentals, les llibertats públiques i els principis rectors de la política social i econòmica en la Constitució espanyola. La protecció i suspensió dels drets fonamentals. La protecció jurisdiccional dels drets fonamentals. El recurs d'empara davant del Tribunal Constitucional i davant de la jurisdicció ordinària.  
  
Tema 3. La Corona. Funcions del rei. La ratificació.  
Tema 4. Les Corts Generals. Composició, elecció i dissolució. Atribucions. Regulació i funcionament de les cambres: els reglaments parlamentaris. Òrgans de control dependents de les Corts Generals: El Defensor del Poble i el Tribunal de Comptes, els seus similars en les comunitats autònomes.  
Tema 5. El govern en el sistema constitucional espanyol. El president del govern. La Llei del govern. El control parlamentari del govern.  
Tema 6. El Poder Judicial. Regulació constitucional de la justícia. La Llei Orgànica del Poder Judicial. La Llei de Demarcació i Planta Judicial. El Consell General del Poder Judicial: designació, organització i funcions. L'organització de l'administració de Justícia a Espanya: ordres jurisdiccionals, classes d'òrgans jurisdiccionals i funcions.  
  
Tema 7. El Tribunal Constitucional en la Constitució i en la Llei Orgànica. Composició, designació, organització i funcions. El sistema espanyol de control de constitucionalitat de les lleis.  
Tema 8. L'administració pública en la Constitució. La regulació de l'administració en la Llei de Règim Jurídic de les Administracions Públiques i del Procediment Administratiu Comú.  
Tema 9. L'administració general de l'estat. La Llei d'Organització i Funcionament de l'Administració General de l'Estat i la normativa de desplegament. L'estructura departamental i els òrgans superiors. L'organització territorial de l'administració general de l'estat. Els delegats i subdelegats del govern. Directors insulars.  
Tema 10. Les formes d'organització territorial de l'estat. Característiques de l'estat autonòmic. Les formes d'accés a l'autonomia en la Constitució espanyola. Els estatuts d'autonomia.  
Tema 11. Les comunitats autònomes. Organització política i administrativa. El sistema de la distribució de competències entre l'estat i les comunitats autònomes. Les relacions entre l'estat i les comunitats autònomes.  
Tema 12. El finançament de les comunitats autònomes, amb especial referència a la Comunitat Autònoma Valenciana.  
Tema 13. La Comunitat Autònoma Valenciana. El seu Estatut d'Autonomia. Institucions d'autogovern. Competències autonòmiques. L'administració local en l'estatut. Procediment de reforma de l'estatut.  
  
Tema 14. L'administració institucional. Els organismes públics. Organismes autònoms i entitats públiques empresarials. Les agències públiques.  
Tema 15. La llei. Concepte i caràcters. Les lleis estatals. Les lleis ordinàries i orgàniques. Normes del govern amb força de llei. Els tractats internacionals.   
Tema 16. El reglament: concepte i classes. La potestat reglamentària. Procediment d'elaboració. Límits. El control de la potestat reglamentària.  
Tema 17. L'ordenament comunitari. Formació i caràcters. El dret comunitari.  
Tema 18. La Unió Europea: origen i evolució. Institucions comunitàries, organització i competències. El Comité de les regions. La Unió econòmica i monetària.  
Tema 19. El Consell d'Europa: institucions i organització. El Congrés de Poders Locals i Regionals d'Europa. La cooperació i l'associacionisme internacional de les entitats locals.  
Tema 20. La Carta Europea de l'Autonomia Local. Contingut. Posició i significació en l'ordenament jurídic espanyol.  
Tema 21. La potestat sancionadora: concepte i significat. Principis de l'exercici de la potestat sancionadora. El procediment sancionador i les seues garanties. Mesures sancionadores administratives. Especial referència a la potestat sancionadora local.  
Tema 22. L'expropiació forçosa. Subjectes, objecte i causa. El procediment general. Garanties jurisdiccionals. La reversió expropiatòria. Tramitació d'urgència. Procediments especials.  
Tema 23. La responsabilitat de l'administració pública: caràcters. Els pressupostos de la responsabilitat. Danys indemnitzables. L'acció i el procediment administratiu en matèria de responsabilitat. La responsabilitat patrimonial de les autoritats i personal al servei de les administracions públiques.  
Tema 24. Les propietats públiques: tipologia. El domini públic, concepte, naturalesa i elements. Afectació i mutacions demanials. Règim jurídic del domini públic. Utilització: reserva i concessió.  
  
Tema 25. Activitat subvencional de les administracions públiques. Procediments de concessió i gestió de les subvencions. Reintegrament de subvencions. Control financer. Infraccions i sancions administratives en matèria de subvencions.  
Tema 26. El crèdit local. Classes d'operacions de crèdit. Naturalesa jurídica dels contractes: tramitació. Les operacions de crèdit a llarg termini. Finalitat i duració. Competència. Límits i requisits per a la concertació d'operacions de crèdit a llarg termini. La concessió d'avals per les entitats locals.  
Tema 27. Els processos de modernització de les administracions públiques. Les noves orientacions de la gestió pública: l'administració al servei del ciutadà. Tecnologies de la informació i administració pública. La reenginyeria de processos.  
Tema 28. Les polítiques públiques com a enfocament d'anàlisi. Classificació i comparació de les polítiques públiques. Actors i xarxes d'actors. La formulació clàssica del cicle de les polítiques públiques.  
Tema 29. La gestió dels recursos humans. Grups, lideratge, motivació, cultura administrativa, comunicació i interrelació.  
Tema 30. Instruments de la planificació de recursos humans. Selecció, formació i avaluació de recursos humans en l'àmbit local.  
  
Tema 31. Les transformacions de la gestió pública contemporània: la nova gestió pública. Principis i tècniques. El ciutadà com a client. L'ètica en la gestió pública.  
Tema 32. Evolució històrica de la legislació urbanística espanyola. El marc constitucional de l'urbanisme. La sentència del Tribunal Constitucional 61/1997. Competències de l'estat, de les comunitats autònomes i de les entitats locals.  
Tema 33. El Reial Decret Legislatiu 2/2008, de 20 de juny, Text Refós de la Llei del Sòl (I). Disposicions generals. Drets i deures del ciutadà. Iniciativa privada. Règim urbanístic del dret de propietat del sòl: contingut. Bases de règim del sòl: situacions bàsiques del sòl, utilització, actuacions de transformació urbanística.   
  
Tema 34. El Reial Decret Legislatiu 2/2008, de 20 de juny, Text Refós de la Llei del Sòl (II). Valoracions. Expropiació forçosa i responsabilitat patrimonial. Patrimonis públics del sòl. Registre de la propietat.  
  
  
Annex II  
  
Matèries específiques  
  
Part I. Dret administratiu general  
  
Tema 35. El ciutadà com administrat: concepte i classes. La capacitat dels administrats i les seues causes modificatives. Drets dels ciutadans en les seues relacions amb les administracions públiques.  
Tema 36. L'acte administratiu. Concepte. Elements. Classes. Requisits: la motivació i forma. L'eficàcia dels actes administratius: el principi d'autotutela declarativa. Condicions. La notificació: contingut, termini i pràctica. La notificació defectuosa. La publicació. L'aprovació per una altra administració. La demora i retroactivitat de l'eficàcia.   
  
Tema 37. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la pròpia administració: supòsits. L'acció de nul·litat, procediment, límits. La declaració de lesivitat. La revocació d'actes. La rectificació d'errors materials o de fet.  
  
Tema 38. Disposicions generals sobre els procediments administratius i normes reguladores dels distints procediments. Classes d'interessats en el procediment. Drets dels administrats. La iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput, ampliació i tramitació d'urgència. Ordenació. Instrucció: intervenció dels interessats, prova i informes.  
  
Tema 39. Terminació del procediment. L'obligació de resoldre. Contingut de la resolució expressa: principis de congruència i de no agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat.  
Tema 40. La coacció administrativa: el principi d'autotutela executiva. L'execució forçosa dels actes administratius: els seus mitjans i principis d'utilització. La coacció administrativa directa. La via de fet.  
  
Tema 41. Recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos. Les reclamacions administratives prèvies a l'exercici d'accions civils i laborals. Procediments substitutius dels recursos administratius: conciliació, mediació i arbitratge.  
Tema 42. La jurisdicció contenciosa administrativa. Naturalesa, extensió i límits. Òrgans de la jurisdicció i les seues competències. Les parts: legitimació. L'objecte del recurs contenciós administratiu.  
Tema 43. El procediment contenciós administratiu en primera o única instància: iniciació del procés, demanda i contestació, prova, vistes i conclusions.  
Tema 44. La sentència contenciosa administrativa: concepte. Termini per a dictar sentència. Els requisits formals de la sentència, classes i efectes. Recursos contra sentències. L'execució de les sentències.  
Tema 45. Els contractes del sector públic: delimitació. Els principis generals de la contractació del sector públic: racionalitat, llibertat de pactes i contingut mínim, perfecció i forma, la informació, el règim de la invalidesa i la revisió de decisions en matèria de contractació.  
  
Tema 46. Les parts en els contractes del sector públic. L'òrgan de contractació. L'empresari: capacitat, prohibicions, solvència i classificació.  
Tema 47. La preparació de contractes per les administracions públiques. Classes d'expedients de contractació. La selecció del contractista: procediments, formes i criteris d'adjudicació. Garanties. Perfeccionament i formalització del contracte. La invalidesa dels contractes. Racionalització tècnica de la contractació. Acords marc. Sistemes dinàmics de contractació. Centrals de contractació.  
Tema 48. Execució i modificació dels contractes administratius. Prerrogatives de l'administració. La revisió de preus. L'extinció dels contractes administratius. La cessió dels contractes i la subcontractació.  
Tema 49. El contracte d'obres. Actuacions administratives preparatòries. Formes d'adjudicació. Formalització. Efectes. Extinció. La cessió del contracte i subcontracte d'obres. Execució d'obres per la pròpia administració.  
Tema 50. El contracte de concessió d'obra pública: principis, drets i obligacions de les parts. Prerrogatives i drets de l'administració. Règim econòmic financer. Extinció. Subcontractació.  
  
Tema 51. El contracte de subministraments: règim jurídic. Execució, modificació, compliment i resolució. El contracte de serveis: règim jurídic. Execució, modificació, compliment i resolució.  
Tema 52. Els contractes de col·laboració entre el sector públic i el sector privat. Organització administrativa de la contractació. Aplicació de la llei de contractes del sector públic a les entitats locals.  
  
Part II: règim local  
  
Tema 53. El règim local: significat i evolució històrica. L'administració local en la Constitució. La Carta Europea d'Autonomia Local. El principi d'autonomia local: significat, contingut i límits.  
  
Tema 54. El sistema de fonts del dret local. Regulació bàsica de l'estat i normativa de les comunitats autònomes en matèria de règim local. La incidència de la legislació sectorial sobre el règim local. La potestat normativa de les entitats locals: reglaments i ordenances. Procediment d'elaboració. El reglament orgànic. Els bans.  
  
Tema 55. El municipi: concepte i elements. El terme municipal: el problema de la planta municipal. Alteracions de termes municipals. Legislació bàsica i legislació autonòmica. La població municipal. El padró d'habitants. L'estatut dels veïns. Drets dels estrangers.  
  
Tema 56. L'organització municipal. Els municipis de règim comú. Òrgans necessaris i òrgans complementaris. Els municipis de gran població: especialitats del seu règim organicofuncional. Els grups polítics.   
Tema 57. Les competències municipals: sistema de determinació. Competències pròpies, compartides i delegades. Els serveis mínims. La reserva de serveis.  
Tema 58. La província com a entitat local. Organització i competències. La cooperació municipal. Altres entitats locals. Legislació bàsica i legislació autonòmica. Entitats locals d'àmbit inferior al municipi. Les comarques. Les mancomunitats de municipis. Les àrees metropolitanes.  
Tema 59. El sistema electoral local. Causes d'inelegibilitat i incompatibilitat. Elecció dels regidors i alcaldes. La moció de censura i qüestió de confiança en l'àmbit local. El recurs contenciós electoral. L'estatut dels membres electius de les corporacions locals.  
  
Tema 60. Règim de sessions i acords dels òrgans de govern local. Actes, certificacions, comunicacions, notificacions i publicació dels acords. El registre de documents.  
Tema 61. Les formes d'activitat de les entitats locals. La intervenció administrativa local en l'activitat privada. Les llicències i autoritzacions administratives: les seues classes. L'activitat de foment en l'esfera local.  
Tema 62. La iniciativa pública econòmica de les entitats locals i la reserva de serveis. El servei públic en les entitats locals. Els modes de gestió. Especial referència a la concessió de serveis i a l'empresa pública local. El consorci.  
Tema 63. Els béns de les entitats locals. Classes. Béns de domini públic. Béns patrimonials. Prerrogatives i potestats de les entitats locals en relació amb els seus béns. Els béns comunals. L'inventari. Forests veïnals de mancomú.   
Tema 64. Les competències municipals en matèria de protecció de medi ambient. La gestió dels residus urbans. Legislació autonòmica valenciana. La Llei 27/2003, de 17 de novembre, del Soroll.  
Tema 65. El personal al servei de les corporacions locals: classes i règim jurídic. Selecció. El contracte de treball.   
Tema 66. Drets, deures i situacions administratives. Drets econòmics i Seguretat Social. Negociació col·lectiva.   
Tema 67. Règim d'incompatibilitats. Responsabilitat penal dels funcionaris públics: els delictes comesos per funcionaris públics.  
  
Tema 68. Secretaria, Intervenció i Tresoreria: Concepte. Classificació. Funcions. Règim jurídic.  
Tema 69. Règim urbanístic del sòl en la legislació urbanística valenciana: classes de sòl. Estatut de la propietat del sòl: drets i deures dels propietaris. Conceptes fonamentals: aprofitament objectiu, aprofitament subjectiu, aprofitament tipus, excedent d'aprofitament i compensació. Ordenació estructural i detallada: determinacions.  
  
Tema 70. Instruments de planejament. Pla general: funció, determinacions, documentació, tramitació, aprovació, modificació i revisió. Plans de desenvolupament: pla parcial. Pla de reforma interior. Pla especial. Catàleg de Béns i Espais Protegits. Estudis de detall. Promoció, tramitació i aprovació del planejament de desenvolupament. Suspensió de llicències. Publicació, vigència i executivitat dels plans.  
  
Tema 71. Instruments de gestió urbanística. Programes d'actuació integrada. Programes per al desenvolupament d'actuacions aïllades. Règim d'edificació dels solars.  
Tema 72. Projecte d'urbanització: documentació, tramitació i aprovació. Reparcel·lació: tipus, principis, criteris, contingut, tramitació i aprovació. Àrees semiconsolidades. Transferències d'aprofitament. Reserves d'aprofitament. Contribucions especials.  
  
Tema 73. Activitat administrativa de control de la legalitat urbanística (I): actes subjectes a llicència. Tipus. Competència i procediment. Terminis. Documentació. Silenci administratiu. Caducitat. Deure d'edificar i rehabilitar: deure de conservació, ordres d'execució i ruïna. Registre municipal de solars i edificis a rehabilitar.  
Tema 74. Activitat administrativa de control de la legalitat urbanística (II): protecció de la legalitat urbanística: obres sense llicència o sense ajustar-se a les seues determinacions en curs d'execució. Obres sense llicència o sense ajustar-se a les seues determinacions acabades. Requeriment de legalització. Restauració de la legalitat urbanística: Mesures. Mesures cautelars. Ordre de suspensió.  
Tema 75. Activitat administrativa de control de la legalitat urbanística (III): Infraccions i sancions urbanístiques. Classificació. Quantia de les multes. Subjectes responsables. Prescripció. Agreujants i atenuants. Procediment sancionador. Competència.  
Tema 76. Patrimoni públic del sòl i patrimonis municipals del sòl: constitució i composició, destí, gestió i alienació. Registre autonòmic de patrimonis municipals del sòl. Construcció d'habitatges subjectes a algun règim de protecció pública. Convenis urbanístics.  
  
Tema 77. El sòl no urbanitzable. Categories del sòl. Règim de la propietat del sòl no urbanitzable: drets i deures. Instruments d'ordenació. Normes d'aplicació directa. Zonificació. Obres, usos i aprofitaments. Declaració d'interés comunitari.  
  
Part III: hisenda pública local  
  
Tema 78. La hisenda local en la Constitució. El règim jurídic de les hisendes locals: criteris inspiradors del sistema de recursos i principis pressupostaris.  
Tema 79. El pressupost general de les entitats locals. Estructura pressupostària. Elaboració i aprovació: especial referència a les bases d'execució del pressupost. La pròrroga del pressupost.  
Tema 80. Els crèdits del pressupost de despeses: delimitació, situació i nivells de vinculació jurídica. Les modificacions de crèdit: concepte, classes, finançament i tramitació.  
Tema 81. L'execució del pressupost de despeses i ingressos: les seues fases. Els pagaments a justificar. Les bestretes de caixa fixa. Les despeses de caràcter plurianual. La tramitació anticipada de despeses. Els projectes de despeses. Les despeses amb finançament afectat: especial referència a les desviacions de finançament.  
Tema 82. La liquidació del pressupost. Tramitació. Els romanents de crèdit. El resultat pressupostari. El romanent de tresoreria.  
  
Tema 83. El sistema de comptabilitat de l'administració local: principis, competències i fins de la comptabilitat. Les instruccions de comptabilitat: especial referència al model simplificat. Documents comptables i llibres de comptabilitat.  
Tema 84. El compte general de les entitats locals. Els estats i comptes anuals annexos de l'entitat local i els seus organismes autònoms: contingut i justificació. Els comptes de les societats mercantils. Tramitació del compte general. Una altra informació a subministrar al ple, als òrgans de gestió i a altres administracions públiques.  
Tema 85. El control intern i extern de l'activitat economicofinancera de les entitats locals i els seus ens dependents. La fiscalització de les entitats locals pel Tribunal de Comptes i els òrgans de control extern de les comunitats autònomes. Les relacions del Tribunal de Comptes i els òrgans de control extern de les comunitats autònomes.  
  
Tema 86. Els recursos de les hisendes locals en el marc del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes locals: dels municipis, les províncies i altres entitats locals. La imposició i ordenació de tributs i l'establiment de recursos no tributaris.  
Tema 87. L'extinció de l'obligació tributària. El pagament: requisits, mitjans de pagament i efectes del pagament. La imputació de pagaments. Conseqüències de la falta de pagament i consignació. Altres formes d'extinció: la prescripció, la compensació, la condonació i la insolvència.  
Tema 88. La recaptació dels tributs. Òrgans de recaptació. El procediment de recaptació en període voluntari. Les entitats col·laboradores. El procediment de recaptació en via de constrenyiment: desenvolupament del procediment de constrenyiment. L'embargament de béns. Alienació, imputació de pagaments. Els crèdits incobrables i fallits. La prescripció.  
Tema 89. La gestió i liquidació de recursos. La revisió en via administrativa dels actes de gestió dictats en matèria d'Hisendes locals. La devolució d'ingressos indeguts.   
Tema 90. L'impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, meritació i període impositiu. Gestió i inspecció.   
  
Tema 91. L'impost sobre activitats econòmiques. Naturalesa. Fet imposable. Subjecte passiu. Exempcions. Quota: les tarifes. Meritació i període impositiu. Gestió censal i gestió tributària. El recàrrec provincial.   
Tema 92. L'impost sobre construccions, instal·lacions i obres. Naturalesa i fet imposable. Subjecte passiu. Base imposable, quota i meritació. Gestió.  
Tema 93. L'impost sobre vehicles de tracció mecànica. Naturalesa i fet imposable. Exempcions i bonificacions. Subjecte passiu. Quota. Període impositiva i meritació. Gestió.  
Tema 94. L'impost sobre l'increment de valor dels terrenys de naturalesa urbana. Naturalesa i fet imposable. Subjecte passiu. Base imposable, quota i meritació. Gestió.  
Tema 95. Taxes i preus públics. Principals diferències. Les contribucions especials: bestreta i ajornament de quotes i col·laboració ciutadana.  
Tema 96. La participació de municipis i províncies en els tributs de l'estat i de les comunitats autònomes. Criteris de distribució i regles d'evolució. Règims especials. La cooperació econòmica de l'estat i de les comunitats autònomes a les inversions de les entitats locals.  
  
  
Gandia, 29 de març de 2011.- El secretari general: Lorenzo Pérez Sarrión.